**NERINGOS SAVIVALDYBĖS ADMINISTRACIJOS**

**ŠVIETIMO SKYRIAUS**

**2023 METŲ VEIKLOS PLANAS**

***Veiklos kontekstas***

Švietimo skyrius yra Neringos savivaldybės (toliau – Savivaldybė) administracijos padalinys, atliekantis viešojo ir vidaus administravimo funkcijas. 2023 metais Švietimo skyriuje (toliau – skyrius) dirba 4 valstybės tarnautojai: švietimo skyriaus vedėjas ir trys vyriausieji specialistai (švietimo, sporto ir valstybinės kalbos tvarkytojas). Valstybės tarnautojai vykdo jiems pareigybės aprašymais ir skyriaus nuostatais pavestas funkcijas ir pareigas.

Skyriaus paskirtis – dalyvauti formuojant savivaldybės švietimo ir sporto politiką, teisės aktų nustatyta tvarka vykdyti švietimo, sporto viešąjį administravimą savivaldybės švietimo įstaigose, prižiūrėti kitų savivaldybės įstaigų, kuriose organizuojamas vaikų ir suaugusiųjų neformalusis švietimas, vaikų užimtumas, šios srities veiklą bei atlikti valstybinę (valstybės perduotą savivaldybei) funkciją – valstybinės kalbos vartojimo ir taisyklingumo kontrolę.

Skyriaus veiklą, įgyvendinant valstybės švietimo ir sporto politiką, koordinuoja Švietimo, mokslo ir sporto ministerija, įgyvendinant valstybinės kalbos vartojimo ir taisyklingumo kontrolės funkciją – Valstybinė kalbos inspekcija prie Kultūros ministerijos.

# *Svarbiausi skyriaus uždaviniai*

* + įgyvendinti Lietuvos Respublikos įstatymus, Lietuvos Respublikos Vyriausybės nutarimus, Švietimo, mokslo ir sporto ministro, Kūno kultūros ir sporto departamento generalinio direktoriaus, Valstybinės kalbos komisijos viršininko įsakymus, Valstybinės lietuvių kalbos komisijos nutarimus, Savivaldybės tarybos sprendimus, Savivaldybės mero potvarkius, Savivaldybės administracijos direktoriaus įsakymus ir kitus teisės aktus, reglamentuojančius valstybinę švietimo, sporto bei valstybinės kalbos vartojimo politiką;
  + savivaldybės lygmenyje organizuoti, prižiūrėti ir tobulinti Savivaldybės tarybai pavaldžių įstaigų vykdomą ikimokyklinį ir priešmokyklinį vaikų ugdymą, mokinių pradinį, pagrindinį ir vidurinį ugdymą, vaikų ir suaugusiųjų neformalųjį švietimą, vaikų užimtumą, švietimo bei sporto paslaugas teikiančių Savivaldybės įstaigų veiklą, įgyvendinant bendruosius šalies ir savivaldybės politikos nuostatus, numatyti šių sričių strategiją;
  + kontroliuoti Neringos savivaldybės teritorijoje valstybinės kalbos vartojimą ir taisyklingumą, konsultuoti asmenis valstybinės kalbos vartojimo ir taisyklingumo klausimais, vykdyti valstybinės kalbos vartojimo ir taisyklingumo informacinę ir šviečiamąją veiklą;
  + dalyvauti rengiant ir įgyvendinant trumpalaikes ir ilgalaikes programas, realizuojančias savivaldybės strateginės plėtros plane įtvirtintas nuostatas, teikti ataskaitas apie minėtų programų įgyvendinimą;
* informuoti visuomenę ir valstybės institucijas apie švietimo, sporto ir valstybinės kalbos vartojimo būklę savivaldybėje.

***2023 metų skyriaus pagrindiniai uždaviniai ir veiklos***

**Švietimo srityje:**

1. Atlikti švietimo įstaigų vadovų metinės veiklos užduočių kartu su siektinais veiklos rezultatais ir jų vertinimo rodikliais ataskaitų analizę bei pateikti savivaldybės merui rekomendacijas dėl švietimo įstaigų vadovų vertinimo bei koordinuoti metinių užduočių vadovams nustatymą.
2. Atlikti savivaldybei privalomų ir pasirenkamųjų rodiklių analizę, esamos švietimo sistemos būklės ir kaitos analizę, parengti ir paskelbti NŠA Švietimo pažangos ataskaitą.
3. Dalyvauti Europos socialinio fondo lėšomis finansuojamo projekto „Duomenimis pagrįsto švietimo valdymo kultūros plėtra savivaldybėse“ (projekto Nr. 10.1.1-ESFA-V-912-01-0030) nuotoliniuose 80 akademinių valandų trukmės mokymuose savivaldybių švietimo padalinių darbuotojams „Švietimo darbuotojų kvalifikacijos tobulinimas, naudojant ŠVIS integracines funkcijas“.
4. Įgyvendinti Neringos savivaldybės teritorijoje gyvenančių mokinių, besimokančių Klaipėdos miesto savivaldybės bendrojo ugdymo mokyklų vidurinio ugdymo programose, kai vidurinis ugdymas neorganizuojamas Neringos savivaldybėje, ūkio išlaidų kompensavimo sutartį.
5. Organizuoti Valstybinių brandos egzaminų: užsienio kalbos (anglų) kalbėjimo dalies, užsienio kalbos (anglų), geografijos, istorijos, matematikos, biologijos, fizikos, informacinių technologijų vykdymą savivaldybėje.
6. Organizuoti ugdymo turinio atnaujinimo įgyvendinimą savivaldybės mokyklose, teikti metodinę pagalbą, inicijuoti ugdymo aplinkos ir priemonių atnaujinimą bei koordinuoti kvalifikacijos tobulinimą.
7. Koordinuoti STEAM pakraipos neformaliojo vaikų švietimo paslaugų plėtrą, prisidėti kuriant aktyvų ir interaktyvų STEAM pamokų turinį.
8. Finansuoti FŠPU programas bei psichologinės pedagoginės pagalbos teikimą mokymo lėšomis.
9. Organizuoti Neformaliojo vaikų švietimo programų vykdymą Neringos savivaldybėje.
10. Organizuoti renginius, mokymus pedagogų kompetencijų tobulinimui.
11. Užtikrinti specialiųjų poreikių vaikų (mokinių) įtraukties programų vykdymą švietimo įstaigose.
12. Organizuoti Pedagogų inovacijų skatinimo atranką.
13. Organizuoti Neformaliųjų ugdymo programų suaugusiesiems (ukrainiečiams) įgyvendinimą.
14. Analizuoti ir rengti švietimo įstaigų ugdymą reglamentuojančius teisės aktus ir kitus dokumentus.
15. Koordinuoti SVP Ugdymo ir sporto veiklos programos švietimo priemonių įgyvendinimą.

**Sporto srityje:**

1. Parengti ir pateikti ne mažiau nei vieną paraišką nacionaliniams fondams dėl finansavimo gavimo.
2. Tobulinti Neringos viešų sporto objektų žemėlapį, papildant vaizdine medžiaga apie kiekvieną sporto objektą.
3. Atnaujinti esamą ir sukurti naują sporto infrastruktūrą, įsigyjant sporto įrangą, inventorių ar prekes, įrengiant naujus sporto objektus, atliekant sporto objektų remonto arba priežiūros paslaugas.
4. Organizuoti sporto renginius ir propaguoti sporto veiklą.
5. Koordinuoti SVP Ugdymo ir sporto veiklos programos sporto priemonių įgyvendinimą.

**Valstybinės kalbos srityje:**

1. Atlikti valstybinės kalbos vartojimo ir taisyklingumo kontrolės funkcijas pagal Valstybinei kalbos inspekcijai pateiktą planą.
2. Informuoti, edukuoti savivaldybės administracijos darbuotojus ir visuomenę apie valstybinės kalbos vartojimo aktualijas, papildant Neringos savivaldybės interneto svetainėje esančios skilties Valstybinė kalba skyrelio Metodinius patarimus naujomis rekomendacijomis.

Švietimo skyriaus vedėja Asta Baškevičienė